जावलाखेलसँग पुलिस पराजित
जावलाखेल युथ क्लबले ललित मेमोरियल युथ यू–१८ च्याम्पियनसिपमा पहिलो सफलता निकाल्नेक्रममा मंगलबार नेपाल पुलिस क्लबलाई १–० ले हराएको छ ।
काठमाडौँ — जावलाखेल युथ क्लबले ललित मेमोरियल युथ यू–१८ च्याम्पियनसिपमा पहिलो सफलता निकाल्नेक्रममा मंगलबार नेपाल पुलिस क्लबलाई १–० ले हराएको छ ।पहिलो खेलमा ब्रिगेड ब्वाइज क्लबसँग २–२ को बराबरीमा रोकिएको जावलाखेलबाट निरज चौधरीले ११ औं मिनेटमा गरेको गोल निर्णायक बन्यो । समूह ‘बी’ मा जावलाखेल र हाइलाइफ मोरङ एफसीको समान ४ अंक छ । एन्फा कम्प्लेक्स सातदोबाटोमा मोरङ र ब्रिगेड ब्वाइजबीचको खेल १–१ को बराबरीमा टुंगियो । पारस खत्रीको गोलमा मोरङले ५५ औं मिनेटमा अग्रता लियो । एक मिनेट बित्न नपाउँदै अनिल गुरुङले ब्रिगेड ब्वाइजबाट बराबरी गोल गरे ।